વૃષભ : લાંબી બિમારીથી પીડાતા જાતકોને શરૂઆતમાં સમસ્યા વધવાથી ઓપરેશન અથવા હોસ્પિટલાઈઝ થવાના યોગો બને છે. માનસિક હતાશાના યોગો બને છે. વાહન ચલાવતી વખતે અક્સ્માતના યોગો બને છે. તારીખ 29મીએ બપોર પછી અને તા. 30 , 31 દરમિયાન સમય સારો છે. તમારી દરેક ઈચ્છા પુરી થશે. તમે પરિવાર સાથે સમય સારી રીતે પસાર કરશો. વ્યવસાયમાં આપ અનુકૂળ થાય તે રીતે પરિવર્તન કરશો. આપની કાર્ય પદ્ધતિમાં પરિવર્તનનું પરિણામ સારું મળશે. સરકારી નોકરીમાં હશો તો આપની આવકમાં વૃદ્ધિ થઇ શકે છે. તા. 1, 2 અને તા. 3ના રોજ બપોર સુધીનો સમય સારો છે. ગોચરમાં ચંદ્રની સ્થિતિ લાભ સ્થાનમાં હોવાથી અચાનક ધન પ્રાપ્તિ થઇ શકે છે. કોઈ પ્રતિષ્ઠિત વ્યક્તિ જોડે મુલાકાત શક્ય છે. સંતાન સંબંધી સારા દમાચાર મળશે. કોઈ વ્યક્તિને આપેલ ઉધાર નાણાં છુટા થશે. તા. 4ના રોજ સમય સમય વિપરીત છે. બારમે ચંદ્ર હોવાના કારણે મનમાં નિરાશાનો અનુભવ કરશો. ઉતાવળમાં કોઈ પગલું ભરવું નહીં. સ્વાસ્થ્યમાં સાવધાની રાખવી. કોઈ અપ્રિય સમાચાર મળી શકે છે. ઉચ્ચ અધિકારીથી વૈચારિક મતભેદ થઇ શકે છે. આપની માનહાનિનો પ્રસંગ બની શકે છે.